ອະດີດ​ ປ.Clinton ຮວມຢູ່ໃນ 16 ຄົນ ທີ່ຈະໄດ້ຮັບ ຫຼຽນໄຊ ອິດສະຫຼະພາບ 
ອະດີດ​ປະທານາທິບໍດີ​ຄົນ​ນຶ່ງ ແລະອີກຫລາຍໆຄົນ ຈະໄດ້ຮັບຫລຽນອິດສະຫຼະພາບ ຂອງສະຫະລັດ ຫລື Medal of Freedom.
ອະດີດປະທານາທິບໍດີຄົນນຶ່ງ ດາຣາກິລາ Baseball ຄົນນຶ່ງ ນັກຮ້ອງທີ່ມີຊື່ ສຽງຄົນນຶ່ງ ແລະຜູ້ຈັດລາຍການໂທລະພາບທີ່ຮູ້ ກັນດີຄົນນຶ່ງ ແມ່ນຮວມຢູ່ໃນຈຳນວນ 16 ຄົນທີ່ໄດ້ຮັບຫລຽນໄຊ ອິດສະຫຼະພາບຫຼື Medal of Freedom ຂອງສະຫະລັດ ຫລຽນໄຊດັ່ງກ່າວ ເປັນຫລຽນກາຄວາມຊອບສູງສຸດສຳລັບພົນ ລະເຮືອນ ຂອງ ສະຫະລັດ ທີ່ສ້າງຂື້ນມາເມື່ອ 50 ປີກ່ອນໂດຍ ມື້ລາງປະທານາທິບໍດີ John F Kennedy ບັນດາຜູ້ໄດ້ຮັບຫຼຽນໄຊໃນປີນີ້ແມ່ນຮວມທັງອະດີດປະທານາທິ ບໍດີ Bill Clinton ຜູ້ທີ່ໄດ້ສ້າງຕັ້ງມູນນິທິ Clinton ຫຼັງຈາກໄດ້ ເຂົ້າຮັບຕຳແໜ່ງສະໄໝທີ່ສອງຂອງທ່ານ ຜູ້ທີ່ໄດ້ຮັບຄົນອຶ່ນໆ ແມ່ນຮວມທັງດາຣາອະດີດນັກກິລາ Baseball ທ່ານ Ernie Bank ທີ່ຫລີ້ນໃຫ້ແກ່ທິມ Chicago Cubs ເປັນເວລາ19 ປີ ທ່ານນາງ Loretta Lynn ດາຣານັກຮ້ອງລູກທົ່ງຊຶ່ງຮູ້ກັນໃນ ນາມ “Coal Miner’s Daughter” ໃນຄວາມບອກເຫລົ່າຂອງ ທ່ານນາງ ກ່ຽວກັບຄວາມຍາກລໍາບາກ ແລະຜິດຫວັງ ແລະນັກ ວິສະວະກິດ Oprah Winfrey ຜູ້ທີ່ຮູ້ກັນດີໃນການສ້າງລາຍການ ໂທລະພາບ ປະທານາທິບໍດີ Barack Obama ກ່າວວ່າ ບັນດາບຸກຄົນເຫລົ່ານີ້ແລະຜູ້ທີ່ໄດ້ ຮັບລາງ ວັນຄົນອື່ນໆ ໄດ້ອຸທິດຊີວິດຂອງເຂົາເຈົ້າ ເພື່ອສ້າງຄວາມມັ່ງຄັ່ງສົມບູນໃຫ້ພວກເຮົາ ໂດຍ ການເຜີຍແຜ່ພອນສະຫວັນເຂົາເຈົ້າ ໃຫ້ແກ່ໂລກມະນຸດ ຫລຽນໄຊອິດສະຫຼະພາບ ຫຼື Medal of Freedom ຈະໄດ້ຖືກມອບໃຫ້ໃນປີນີ້ ຢູ່ໃນພິທີ ທີ່ຈັດຂຶ້ນຢູ່ທໍານຽບຂາວ